Máté Csák

Matesas III Čakas (), arba Matušas Čakas Trenčynietis (); tarp 1260 ir 1265 m. – 1321 m. kovo 18 d.) – vengrų didikas, de facto savarankiškai valdęs viduramžių  šiaurės vakarų Vengrijos karalystės žemes dabartinėse vakarų Slovakijoje ir šiaurės Vengrijoje.Macho, Peter; KREKOVIČ, E. – MANNOVÁ, E. – KREKOVIČOVÁ, E. (2005). Matúš Čák Trenčiansky - slovenský kráľ?. Mýty naše slovenské. Bratislava: Academic Electronic Press. s. 104–110. ISBN 80-88880-61-0. 

 Biografija 

Matesas priklausė įtakingai vengrų Čakų giminei. Jis ėjo vyriausiojo arklininko (1293–1296), palatino (1296–1297, 1302–1309) ir vyriausiojo iždininko (1309–1311) pareigas. Sugebėjo išlaikyti valdžią savo teritorijose net ir po pralaimėjimo 1312 m. Rozgonų mūšyje prieš Vengrijos karalių Karolį Robertą. XIX a. jis dažnai buvo apibūdinamas kaip kovos už nepriklausomybę simbolis tiek vengrų, tiek slovakų literatūroje.Kristó, Gyula (1986). Csák Máté [Matthew Csák]. Gondolat Kiadó. ISBN 963-281-736-2.
miniatiūra|left|Mateso Čako teritorijos

Nuo 1296 m. Mateso valdų centru tapo Trenčynas. Savo rūmus jis įkūrė Trenčyno pilyje. Mirė 1321 m. kovo 18 d., nepalikdamas tiesioginių įpėdinių.

 Atminimas 

Istorinę Mateso reikšmę pabrėžia faktas, kad XV a. vakarų Slovakija buvo vadinama Matušo žeme (Matúšova zem).DE THUROCZ, Johanes. Kronika Jána z Turca. Preklad Július Sopko. 1. vyd. Bratislava : Libri Historiæ; Post Scriptum, 2014. 590 s. ISBN 978-80-8046-692-3. XIX a. Liudovytas Štūras, Jozefas Hurbanas ir kiti slovakų atgimimo šalininkai romantizavo Matušo Čako Trenčyniečio, kaip suvienytos Slovakijos valdovo, įvaizdį. L. Štūras savo poemoje „Matúš z Trenčína“ jį pristatė kaip Slovakijos interesų gynėją, kuris rėmėsi Didžiosios Moravijos palikimu, pranašavo, kad slovakų tauta „vieną dieną bus laisva“. Toks idealizuotas požiūris vėliau buvo kritikuojamas. Slovakų istorinėje atmintyje Čakas suvokiamas tiesiog kaip feodalinis magnatas, žymus regiono veikėjas, „Vaho ir Tatrų valdovas“.Ján Lukačka. Matúš Čák Trenčiansky. Pán Váhu a Tatier sav.sk

 Šaltiniai 

Kategorija:Vengrijos valdovai
Kategorija:Slovakijos valdovai